น้ำมันร่วงแรง/ดาวโจนส์,ทองคำปิดลบ
หุ้นดาวโจนส์ปิดลบ 6.26 จุด ด้านราคาน้ำมันร่วง 1.37 ดอลลาร์ ขณะที่ทองคำลง 3 ดอลลาร์
22 ต.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,603.08 จุด ลดลง 6.26 จุด หรือ -0.02%, ดัชนี เอสแอนด์พี 500 ปิดที่ 4,549.78 จุด เพิ่มขึ้น 13.59 จุด หรือ +0.30% และดัชนี แนสแดค ปิดที่ 15,215.70 จุด เพิ่มขึ้น 94.02 จุด หรือ +0.62%ดัชนีดาวโจนส์ตลาดหุ้นนิวยอร์กปิดลบเมื่อวันที่ 21 ต.ค. ถูกกดดันจากหุ้น IBM ที่ร่วงลง 9.56% หลังเปิดเผยรายได้ไตรมาส 3 ที่ระดับ 1.762 หมื่นล้านดอลลาร์ ต่ำกว่าที่นักวิเคราะห์คาดการณ์ที่ระดับ 1.777 หมื่นล้านดอลลาร์สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤศจิกายน ลดลง 1.37 ดอลลาร์ ปิดที่ 82.50 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 1.21 ดอลลาร์ ปิดที่ 84.61 ดอลลาร์ต่อบาร์เรลราคาทองคำโคเม็กซ์งวดส่งมอบเดือนธันวาคม ลดลง 3.00 ดอลลาร์ ปิดที่ 1,781.90 ดอลลาร์ต่อออนซ์